พอดีประจำเดือนมาเดือนละ2หนค่ะเลยไปหาหมวันที่27ตุลาคม2563 ให้ยาฮอร์โมนมาค่ะบอกจะไม่มีเหบือจนกว่าจะกินยาหมด10วันแต่วันที่2พฤศจกายน2563มีเลือดออกมาค่ะคือไม่ทราบว่าเพราะอะไรค่ะ
สวัสดีค่ะ ประจำเดือนโดยปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีก การมีเลือดออกมาเร็วกว่า 22 วันนับจากครั้งก่อนนั้น น่าจะเป็นเลือดที่ออกผิดปกติจากสาเหตุอื่นๆที่ไม่ใช่ประจำเดือนสาเหตุอื่นๆที่เป็นไปได้เช่น ฮอร์โมนจากรังไข่ไม่สมดุล การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ผลข้างเคียงจากการใช้ยาคุม ภาวะแทรกซ้อนจากการตั้งครรภ์ เลือดตามหลังการปฏิสนธิ เป็นต้นโดยควรไปพบแพทย์เพื่อตรวจหาสาเหตุที่แน่ชัด การใช้ยาปรับฮอร์โมนอาจจะรักษาได้กรณีเป็นสาเหตุจากฮอร์โมนที่ผิดปกติ แต่ก็ควรจะได้ยาต่อเนื่องเพื่อควบคุมอาการ หรือถ้ามีสาเหตุอื่นๆที่ควรได้รับการแก้ไขร่วมไปด้วยนั้น การใช้ยาฮอร์โมนอย่างเดียวอาจจะไม่เพียงพอ หากหลังใช้ยา มีเลือดออกผิดปกติอีก ควรกลับไปพบแพทย์ที่ดูแลอีกครั้ง เบื้องต้นไม่ซื้อยาใดๆมาใช้เองเพิ่มเติม งดการมีเพศสัมพันธ์ไปก่อน